CELEX: 32011R0772
Language: hu
Date: 2011-08-02 00:00:00
Title: A Bizottság 772/2011/EU végrehajtási rendelete ( 2011. augusztus 2. ) egyes áruk Kombinált Nómenklatúra szerinti besorolásáról

4.8.2011   
            
            
               HU
            
            
               Az Európai Unió Hivatalos Lapja
            
            
               L 201/1
            
         A BIZOTTSÁG 772/2011/EU VÉGREHAJTÁSI RENDELETE
   (2011. augusztus 2.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. augusztus 2-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Fémből és műanyagból készült árucikk, melyet biztonsági gyermekülés gépjárműhöz való csatlakoztatására fejlesztettek ki (úgynevezett biztonsági gyermekülést rögzítő alap).
                  Tartozik hozzá egy meghosszabbítható láb, és egy piros/zöld jelzést alkalmazó rendszer, amely például arról tájékoztat, hogy az árucikk vagy az ülés helyesen van-e beszerelve.
                  Az árucikk azokhoz a rögzítőpontokhoz való ideiglenes csatlakoztatásra szolgál, amiket általában egy gépjármű ülése mögött tartósan rögzítettek a gépjármű-karosszériához.
                  Az árucikk biztonsági gyermekülések különböző modelljeinek be- és kicsatlakoztatását teszi lehetővé.
                  
                      (1) Lásd a képet.
               
               
                  9401 90 80
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 9401, a 9401 90 és a 9401 90 80 KN-kód szövegezése határozza meg.
                  A 8708 vámtarifaszám alá történő besorolás kizárt, mivel az árucikk nincs tartósan rögzítve a gépjármű karosszériájához és ezért nem tekinthető a gépjármű-karosszéria tartozékának.
                  Amikor a biztonsági gyermekülést rászerelik a biztonsági gyermekülést rögzítő alapra, azok egyben adják egy teljes biztonsági gyermekülés jellemzőit és teljesítik a funkcióját. Az árucikket ezért egy biztonsági gyermekülés alkatrészének kell tekinteni. Az árucikket ezért ülés alkatrészeként a 9401 90 80 KN-kód alá kell besorolni.
               
            
         
      
         (1)  A kép csupán tájékoztató jellegű.